Anesa Kajtazović
Anesa Kajtazović (rođena 30. augusta 1986) jest američka političarka bosanskohercegovačkog porijekla, i bivša zastupnica u Zastupničkom domu Iowe iz 61. distrikta od 2011. do 2015. Po podacima iz decembra 2013, Anesa je bila jedan od kandidata iz Demokratske stranke za mjesto u Kongresu SAD-a iz 1. kongresnog distrikta Iowe, pošto je kongresmen demokrata Bruce Braley napustio Zastupnički dom SAD-a zbog kandidature za Senat SAD-a. Na primarnim izborima unutar Demokratske stranke, održanim 3. juna 2014., osvojila je 4.067 ili 14,7% glasova, a pobjedu i kandidaturu osvojio njen stranački kolega Pat Murphy. Prvi put izabrana sa 23 godine, Kajtazović je najmlađa žena ikad izabrana u zakonodavno tijelo Iowe i prva Amerikanka bosanskohercegovačkog porijekla u zakonodavnom tijelu Iowe. Povodom prirodnih nepogoda koje su zadesile Bosnu i Hercegovinu i okolne zemlje, Anesa je pokrenula inicijativu za pomoć BiH, uputivši Kongresu SAD zahtjev za organiziranje akcija pomoći za poplavama pogođena područja.